
Οικολογικό μήνυμα προστασίας της Ιεράς Μονής Αγίου Γεωργίου Κιλκίς  
Φιλοπεριβαλλοντικό μήνυμα προστασίας της Ιεράς Μονής Αγίου Γεωργίου έστειλαν, χθες, η Ιερά Μητρόπολη Πολυανής και Κιλκισίου, ο Δήμος Κιλκίς με εργαζομένους του πρασίνου και της καθαριότητας, η Δευτεροβάθμια Εκπαίδευση Κιλκίς με μαθητές σχολείων της και το Δασαρχείο Κιλκίς με τη συμμετοχή τους στον καθαρισμό του Λόφου Αγίου Γεωργίου Κιλκίς.
Τη σημασία της φιλικής προς το περιβάλλον δραστηριότητας επισήμανε ο Δήμαρχος Κιλκίς Δημήτρης Κυριακίδης χαιρετίζοντας την πρωτοβουλία της Ιεράς Μητρόπολεως Κιλκίς, με την οποία και άνοιξε ο πενθήμερος κύκλος των εορταστικών εκδηλώσεών της για τη συμπλήρωση 190 χρόνων από την ίδρυση του Καθολικού της ιστορικής Μονής του Αγίου Γεωργίου.  
